বস্ত্র খাতকে বাংলাদেশের অর্থনীতির মেরুদণ্ড বললে অত্যুক্তি হয় না। এর প্রমাণ পাওয়া যায় আমাদের রপ্তানি আয়ের হিসাব থেকেই। এখন দেশের মোট রপ্তানির বেশির ভাগই হচ্ছে বস্ত্র খাতে। সন্দেহাতীতভাবে এর পেছনে গুরুত্বপূর্ণ ভূমিকা রাখছে বাংলাদেশ টেক্সটাইল বিশ্ববিদ্যালয়। কেননা, এ পর্যন্ত এখান থেকে পাস করে বেরোনো প্রায় আড়াই হাজার স্নাতক দেশের নামকরা টেক্সটাইল মিলগুলোর গুরুত্বপূর্ণ পদে দায়িত্ব পালন করছেন। তাই টেক্সটাইল কলেজটি বিশ্ববিদ্যালয়ে উন্নীত হওয়ায় বাংলাদেশের বস্ত্র খাত আরও সমৃদ্ধির পথে এগিয়ে গেল—এটা বলা যায় চোখ বন্ধ করে।